pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. ผ่านแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570)  เสริมแกร่ง SMEs ไทยเป็นพลังขับเคลื่อนเศรษฐกิจแข่งขันในระดับสากล  ชูเกษตรสู่การทำธุรกิจแบบมืออาชีพ
วันพุธที่ 21 กันยายน 2565
ครม. ผ่านแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570)  เสริมแกร่ง SMEs ไทยเป็นพลังขับเคลื่อนเศรษฐกิจแข่งขันในระดับสากล  ชูเกษตรสู่การทําธุรกิจแบบมืออาชีพ
ครม. ผ่านแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570)  เสริมแกร่ง SMEs ไทยเป็นพลังขับเคลื่อนเศรษฐกิจแข่งขันในระดับสากล  ชูเกษตรสู่การทําธุรกิจแบบมืออาชีพ
วันที่ 21 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผย รัฐบาลเดินหน้าส่งเสริมวิสาหกิจขนาดกลางและขนาดย่อมไทย ให้มีบทบาททางเศรษฐกิจในทุกระดับ สร้างการเติบโตทางเศรษฐกิจและมีส่วนช่วยลดความเหลื่อมล้ําได้ โดยที่ประชุมคณะรัฐมนตรีวานนี้ (20 ก.ย. 65) มีมติเห็นชอบแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570) เพื่อเป็นกรอบแนวทางการดําเนินงานในการส่งเสริมวิสาหกิจขนาดกลางและขนาดย่อม (SME) ของประเทศ และใช้เป็นแนวทางในการจัดทําแผนปฏิบัติการและจัดทํางบประมาณในส่วนที่เกี่ยวกับการส่งเสริม SME อย่างบูรณาการร่วมกันกับหน่วยงานที่เกี่ยวข้องด้วย โดยตัวชี้วัด คือ สัดส่วนผลิตภัณฑ์มวลรวมในประเทศของ SME ต่อผลิตภัณฑ์มวลรวมในประเทศทั้งหมดไม่น้อยกว่าร้อยละ 40 ในปี 2570
ร่างแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570) กําหนดแนวทางการดําเนินงานไว้ 3 ประเด็นการส่งเสริมและ 15 กลยุทธ์ ดังนี้
ประเด็นส่งเสริมที่ 1) การสร้างการเติบโตที่ครอบคลุมทุกกลุ่ม มีกลยุทธ์และแนวทางการขับเคลื่อน อาทิ การพัฒนาธุรกิจในระยะเริ่มต้นให้เริ่มธุรกิจได้อย่างมั่นคง ยกระดับธุรกิจให้มีศักยภาพในการแข่งขันในระดับโลก ฟื้นฟูธุรกิจที่ประสบปัญหาให้ฟื้นตัว ช่วยเหลือธุรกิจที่ยังชีพให้สามารถอยู่รอด สนับสนุนผู้ประกอบการสูงอายุในการดําเนินธุรกิจ ส่งเสริมการเกษตรสู่การทําธุรกิจแบบมืออาชีพ
ประเด็นส่งเสริมที่ 2) สร้างการเติบโตแบบมุ่งเป้า ภายใต้กลยุทธ์และแนวทางกับการขับเคลื่อน ได้แก่ สร้างส่วนแบ่งตลาดในประเทศให้เพิ่มขึ้น ส่งเสริมการเข้าสู่สากล
ประเด็นส่งเสริมที่ 3 ) พัฒนาสภาพแวดล้อมให้สนับสนุนการเติบโตของธุรกิจ โดยมีกลยุทธ์และแนวทางการขับเคลื่อน ได้แก่ สนับสนุนการเข้าถึงแหล่งเงินทุน สนับสนุนการพัฒนาเทคโนโลยีและนวัตกรรม สร้างความพร้อมของบุคลากรและแรงงาน มีศูนย์กลางในการให้ข้อมูล องค์ความรู้และบริการ ปรับปรุง กฎหมาย กฎระเบียบที่เป็นอุปสรรคต่อการดําเนินธุรกิจ และพัฒนาระบบข้อมูลเพื่อสนับสนุนการกําหนดนโยบาย
“แผนการส่งเสริม SMEฯ ฉบับที่ 5 มีสาระที่เปลี่ยนแปลงจากแผนการส่งเสริม SMEฯ ฉบับที่ 4 พ.ศ. 2560 - 2564 โดยเพิ่มเติมจํานวน 2 กลยุทธ์และแนวทาง คือ สนับสนุนผู้ประกอบการสูงอายุในการดําเนินธุรกิจ และส่งเสริมเกษตรกรสู่การทําธุรกิจแบบมืออาชีพ” นายอนุชา กล่าว
รัฐบาลไทย-ข่าวทำเนียบรัฐบาล-รมว.กห.ปิดหลักสูตร วปอ. ฝากร่วมแก้ปัญหาความเหลื่อมล้ำ ย้ำร่วมมือ
วันศุกร์ที่ 9 กันยายน 2565
รมว.กห.ปิดหลักสูตร วปอ. ฝากร่วมแก้ปัญหาความเหลื่อมล้ํา ย้ําร่วมมือ
เป็นหนึ่งเดียวกันสร้างเสถียรภาพและความมั่นคงของประเทศ
วันนี้ (9 กันยายน 2565) เวลา 14.00 น. โฆษก กห. เปิดเผยว่า พล.อ.ประยุทธ์ จันทร์โอชา รมว.กห. ได้เดินทางไปเป็นประธานพิธีปิดการศึกษา หลักสูตร วปอ.รุ่นที่ 64 ณ สถาบันวิชาการป้องกันประเทศ กรุงเทพมหานคร โดยกล่าวขอบคุณ ผู้บรรยายที่สละเวลา ร่วมถ่ายทอดให้ความรู้และประสบการณ์กับนักศึกษา และชื่มชมนักศึกษา ที่จัดทําเอกสารวิจัยได้รับรางวัลชมเชย พร้อมทั้งขอบคุณนักศึกษา ที่ร่วมกันจัดทําและให้ข้อเสนอมุมมองและแนวทางขับเคลื่อนประเทศไปข้างหน้าตามยุทธศาสตร์ชาติที่มีร่วมกัน
พล.อ.ประยุทธ์ ฯ ได้ย้ําว่า ความมั่นคงของประเทศปัจจุบัน มีความซับซ้อนและครอบคลุมในหลายมิติ มิใช่เฉพาะทางทหาร โดยถือเป็นหน้าที่ของทุกคน ทุกฝ่าย ที่ต้องร่วมมือและสามัคคีเป็นหนึ่งเดียวกันด้วยความเข้าใจกัน เพื่อรักษาเสถียรภาพและประโยชน์ร่วมกันในทุกมิติ ให้พร้อมแข่งขันและประสานประโยชน์ร่วมกันในเวทีโลก ทั้งนี้ ทุกประเทศอาเซียนต่างมีจุดแข็ง หากประสานประโยชน์จากจุดแข็งที่มีร่วมกันจะเป็นประโยชน์ร่วมกันในภูมิภาค พร้อมกล่าวฝากถึง ความร่วมมือกันแก้ปัญหาความเหลื่อมล้ําทางสังคม ที่รัฐบาลให้ความสําคัญและไม่สามารถดําเนินการได้ลําพัง จําเป็นต้องได้รับความร่วมมือจากทุกภาคส่วน ทั้งภาครัฐ ภาคเอกชนและภาคประชาสังคม เพื่อเดินหน้าอนาคตของลูกหลานไปด้วยกัน
ในตอนท้าย รมว.กห.ได้แสดงความยินดีกับผู้จบการศึกษาทุกคน และขอให้นําความรู้และประสบการณ์ที่ได้รับ ช่วยกันดูแลปกป้องพิทักษ์ประเทศชาติและสถาบันกษัตริย์ โดยร่วมขับเคลื่อนพัฒนาประเทศไปข้างหน้าในทิศทางที่ยึดเอาประโยชน์สูงสุดของประเทศชาติเป็นเป้าหมายร่วมกัน ตามหน้าที่และความรับผิดชอบของแต่ละคน
.........
รัฐบาลไทย-ข่าวทำเนียบรัฐบาล-นายกฯ ลงพื้นที่ จ.สิงห์บุรี ตรวจติดตามการแก้ปัญหา “น้ำท่วม” จันทร์ 24 ต.ค.นี้
วันอาทิตย์ที่ 23 ตุลาคม 2565
นายกฯ ลงพื้นที่ จ.สิงห์บุรี ตรวจติดตามการแก้ปัญหา “น้ําท่วม” จันทร์ 24 ต.ค.นี้
.....
พลเอก ประยุทธ์ จันทร์โอชา นายกรัฐมนตรี และ รมว.กห. เตรียมลงพื้นที่ จ.สิงห์บุรี เพื่อติดตามการแก้ไขปัญหาน้ําท่วมในวันจันทร์ที่ 24 ต.ค. 65 ทั้งนี้ นายกฯ มีความห่วงใย ปชช. ที่ได้รับผลกระทบจากน้ําท่วมทุกพื้นที่อยู่ในขณะนี้ ยืนยันรัฐบาลจะเร่งดูแลเยียวยา ปชช. โดยเร็วที่สุด
อ่านเพิ่มเติม คลิกhttps://www.thaigov.go.th/news/contents/details/60717
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บีโอไอ เผยผลสำเร็จ “ซับคอน อีอีซี 2022” ยอดจับคู่ธุรกิจ 414 คู่ มูลค่ากว่า 1,450 ล้านบาท
วันอังคารที่ 13 กันยายน 2565
บีโอไอ เผยผลสําเร็จ “ซับคอน อีอีซี 2022” ยอดจับคู่ธุรกิจ 414 คู่ มูลค่ากว่า 1,450 ล้านบาท
บีโอไอ เผยผลสําเร็จ “ซับคอน อีอีซี 2022” ยอดจับคู่ธุรกิจ 414 คู่ มูลค่ากว่า 1,450 ล้านบาท
บีโอไอ เผยผลสําเร็จ “ซับคอน อีอีซี 2022”
ยอดจับคู่ธุรกิจ 414 คู่ มูลค่ากว่า 1,450 ล้านบาท
บีโอไอ ปลื้ม! งาน “ซับคอน อีอีซี 2022” ครั้งแรกในศูนย์กลางธุรกิจและอุตสาหกรรมภาคตะวันออก ระหว่างวันที่ 24 – 26 สิงหาคมที่ผ่านมา ประสบผลสําเร็จเกินคาดหมาย เกิดการจับคู่ธุรกิจ 414 คู่ มูลค่ากว่า 1,450 ล้านบาท ต่อยอดอุตสาหกรรมเป้าหมาย ยกระดับภาคการผลิตไทยสู่อุตสาหกรรมแห่งอนาคต เตรียมจัดใหม่ปีหน้า
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) เปิดเผยว่า การจัดงานแสดงชิ้นส่วนอุตสาหกรรมและการเจรจาจับคู่ธุรกิจในเขตพัฒนาพิเศษภาคตะวันออก (อีอีซี) หรืองาน “ซับคอน อีอีซี 2022” (Subcon EEC 2022) ซึ่งจัดคู่กับงาน MIRA (Maintenance, Industrial Robotics and Automation) โดยความร่วมมือระหว่างบีโอไอ กับสมาคมส่งเสริมการรับช่วงการผลิตไทย และบริษัท อินฟอร์มา มาร์เก็ตส์ ประเทศไทย ณ ศูนย์ประชุมและแสดงสินค้านานาชาตินงนุชพัทยา จังหวัดชลบุรี ระหว่างวันที่ 24 – 26 สิงหาคมที่ผ่านมา ซึ่งถือเป็นการจัดงานครั้งแรกในพื้นที่ภาคตะวันออก ประสบความสําเร็จเกินเป้าหมายที่ตั้งไว้ โดยมีการจับคู่ธุรกิจรวม 414 คู่ คิดเป็นมูลค่ากว่า 1,450 ล้านบาท
“การจับคู่ธุรกิจที่เกิดขึ้นมีทั้งกลุ่มอุตสาหกรรมเดิม และอุตสาหกรรมเป้าหมายใหม่ ซึ่งกลุ่มเป้าหมายส่วนใหญ่อยู่ในพื้นที่อีอีซี ผลตอบรับที่ดีเกินคาดครั้งนี้ สะท้อนให้เห็นถึงแนวโน้มการฟื้นตัวของเศรษฐกิจและการลงทุนในประเทศ ที่กําลังขับเคลื่อนไปสู่การลงทุนในอุตสาหกรรมและเทคโนโลยีสมัยใหม่ ที่จะยกระดับภาคการผลิตไทยให้เป็นศูนย์กลางผู้ผลิตชิ้นส่วนระดับภูมิภาค เพื่อรองรับอุตสาหกรรมแห่งอนาคต” นางสาวซ่อนกลิ่นกล่าว
สําหรับการจัดงาน Subcon EEC 2022 ครั้งนี้มีผู้เข้าร่วมงานเกือบ 4,000 คน โดยบีโอไอนําผู้ผลิตชิ้นส่วนไทยที่อยู่ในอุตสาหกรรมยานยนต์และยานยนต์ไฟฟ้า ไฟฟ้าและอิเล็กทรอนิกส์อัจฉริยะ เครื่องมือและอุปกรณ์ทางการแพทย์ หุ่นยนต์และระบบอัตโนมัติ รวมทั้งเครื่องจักรกลการเกษตร เข้าร่วมกว่า 80 บริษัท โดยมีผู้ซื้อรายใหญ่ทั้งไทยและต่างชาติกว่า 40 บริษัท โดยเฉพาะจากภาคตะวันออกเข้าร่วมกิจกรรมเจรจาจับคู่ธุรกิจในครั้งนี้
“จากความสําเร็จในครั้งนี้ บีโอไอจึงมีแผนจะจัดงานนี้เป็นประจําทุกปีควบคู่กับงานซับคอนที่กรุงเทพฯ เพื่อกระตุ้นการลงทุนของประเทศ สนับสนุนการฟื้นตัวและสร้างความแข็งแกร่งของเศรษฐกิจไทยในอนาคต” นางสาวซ่อนกลิ่นกล่าวทิ้งท้าย
ทั้งนี้ งาน Subcon Thailand ซึ่งจัดขึ้นเป็นประจําทุกปี ณ ไบเทค บางนา กรุงเทพฯ จะจัดขึ้นอีกครั้งในวันที่ 10 - 13 พฤษภาคม 2566 และ Subcon EEC จะจัดขึ้นอีกครั้งในวันที่ 4 - 6 ตุลาคม 2566 ณ ศูนย์ประชุมและแสดงสินค้านานาชาตินงนุชพัทยา จังหวัดชลบุรี
รัฐบาลไทย-ข่าวทำเนียบรัฐบาล-รองนายกฯ พลเอก ประวิตร ขอบคุณผู้เกษียณอายุราชการทุกคน ที่ปฏิบัติหน้าที่ด้วยความวิริยะ อุตสาหะ เพียรพยายาม ซื่อสัตย์สุจริต เสียสละเพื่อประเทศชาติและประชาชน
วันพฤหัสบดีที่ 29 กันยายน 2565
รองนายกฯ พลเอก ประวิตร ขอบคุณผู้เกษียณอายุราชการทุกคน ที่ปฏิบัติหน้าที่ด้วยความวิริยะ อุตสาหะ เพียรพยายาม ซื่อสัตย์สุจริต เสียสละเพื่อประเทศชาติและประชาชน
รองนายกฯ พลเอก ประวิตร ขอบคุณผู้เกษียณอายุราชการทุกคน ที่ปฏิบัติหน้าที่ด้วยความวิริยะ อุตสาหะ เพียรพยายาม ซื่อสัตย์สุจริต เสียสละเพื่อประเทศชาติและประชาชน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (29 กันยายน 2565) เวลา 10.00 น. ณ ห้องสีม่วง ตึกไทยคู่ฟ้า ทําเนียบรัฐบาล นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร นําผู้เกษียณอายุราชการประจําปี 2565 ของสํานักเลขาธิการนายกรัฐมนตรี จํานวน 15 ราย เข้าพบ พลเอก ประวิตร วงษ์สุวรรณ รองนายกรัฐมนตรี โดยมีคณะผู้บริหารสํานักเลขาธิการนายกรัฐมนตรี ข้าราชการการเมืองสํานักเลขาธิการนายกรัฐมนตรี เข้าร่วมด้วย
โอกาสนี้ รองนายกรัฐมนตรีได้มอบของที่ระลึกแก่ผู้เกษียณอายุราชการทุกคน พร้อมกล่าวชื่นชมและขอบคุณที่ทุกคนปฏิบัติหน้าที่เพื่อประเทศชาติด้วยความวิริยะ อุตสาหะ เพียรพยายาม ซื่อสัตย์ สุจริต และเสียสละเพื่อประโยชน์แก่ประเทศชาติและประชาชนด้วยดีตลอดมา
รัฐบาลไทย-ข่าวทำเนียบรัฐบาล-สธ.-แพทยสภา จัดหลักสูตรอบรมด้านหัตถการและการรักษาแก่แพทย์ รพ.ชุมชน รุ่นแรก 10 ราย ช่วยดูแลผู้ป่วยในพื้นที่ห่างไกล ทุรกันดารให้ปลอดภัย ลดการส่งต่อ
วันเสาร์ที่ 22 ตุลาคม 2565
สธ.-แพทยสภา จัดหลักสูตรอบรมด้านหัตถการและการรักษาแก่แพทย์ รพ.ชุมชน รุ่นแรก 10 ราย ช่วยดูแลผู้ป่วยในพื้นที่ห่างไกล ทุรกันดารให้ปลอดภัย ลดการส่งต่อ
สธ.ร่วมมือกับแพทยสภา จัดฝึกอบรม “หลักสูตรหัตถการและการรักษาสําหรับแพทย์ที่ปฏิบัติงานในโรงพยาบาลชุมชน” มีแพทย์ผ่านการอบรมรุ่นแรกแล้ว 10 ราย ทั้งการผ่าตัดคลอดและการดูแลผู้ป่วยกลุ่มโรคไม่ติดต่อเรื้อรัง ช่วยดูแลประชาชนในพื้นที่ห่างไกล ทุรกันดาร
กระทรวงสาธารณสุข ร่วมมือกับแพทยสภา จัดฝึกอบรม “หลักสูตรหัตถการและการรักษาสําหรับแพทย์ที่ปฏิบัติงานในโรงพยาบาลชุมชน” มีแพทย์ผ่านการอบรมรุ่นแรกแล้ว10 ราย ทั้งการผ่าตัดคลอดและการดูแลผู้ป่วยกลุ่มโรคไม่ติดต่อเรื้อรัง ช่วยดูแลประชาชนในพื้นที่ห่างไกล ทุรกันดารให้ปลอดภัย ลดการส่งต่อ และลดค่าใช้จ่ายในการเดินทางของประชาชน โดยแพทย์สามารถรับค่าตอบแทนเพิ่มได้ตามหลักเกณฑ์ข้อกําหนดค่าตอบแทน
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า กระทรวงสาธารณสุขได้ร่วมมือกับแพทยสภา จัดการฝึกอบรมในหลักสูตรประกาศนียบัตรวิชาชีพเวชกรรม “หลักสูตรหัตถการและการรักษาสําหรับแพทย์ที่ปฏิบัติงานในโรงพยาบาลชุมชน” โดยราชวิทยาลัยหรือโรงพยาบาลต่างๆ มีระยะเวลาการอบรมตั้งแต่ไม่เกิน6 เดือน, 6 เดือนขึ้นไป และไม่ต่ํากว่า 1 ปี ซึ่งขณะนี้มีแพทย์สําเร็จการฝึกอบรมรุ่นแรกแล้ว 10 ราย ได้แก่ 1.ด้านการผ่าตัดคลอด โรงพยาบาลอุดรธานี (รุ่นที่ 1) จํานวน 3 ราย 2.ด้านการดูแลผู้ป่วยกลุ่มโรคไม่ติดต่อเรื้อรัง (NCDs) โรงพยาบาลมหาราชนครราชสีมา (รุ่นที่ 1) จํานวน 4 ราย และ ด้านการผ่าตัดคลอดในโรงพยาบาลชุมชน โรงพยาบาลพบพระและโรงพยาบาลอุ้มผาง (รุ่นที่ 1) จํานวน 3 ราย
“การอบรมดังกล่าวเป็นการเพิ่มพูนทักษะที่จําเป็นสําหรับแพทย์เพื่อการดูแลผู้ป่วยในพื้นที่ห่างไกล อาทิ การผ่าตัดคลอด ซึ่งบางพื้นที่มีอุปสรรคในการส่งต่อ และขาดแพทย์เฉพาะทาง เช่น อ.พบพระ จ.ตาก อ.เพ็ญ จ.อุดรธานี ทําให้ประชาชนในพื้นที่ได้รับการรักษาที่รวดเร็วและปลอดภัย ลดการส่งต่อไปยังโรงพยาบาลศูนย์/โรงพยาบาลทั่วไป รวมถึงช่วยลดค่าใช้จ่ายในการเดินทางของผู้ป่วยและญาติ” นายแพทย์โอภาสกล่าว
นายแพทย์โอภาสกล่าวต่อว่า สําหรับค่าตอบแทนในการปฏิบัติงานของแพทย์กลุ่มนี้ กระทรวงสาธารณสุขให้การสนับสนุนเพิ่มเติมเพื่อเป็นขวัญกําลังใจการปฏิบัติหน้าที่โดยเป็นไปตามหลักเกณฑ์ วิธีการ และเงื่อนไขในการจ่ายค่าตอบแทนแนบท้ายข้อบังคับกระทรวงสาธารณสุข ว่าด้วยการจ่ายเงินค่าตอบแทนเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข (ฉบับที่2) พ.ศ. 2558 (ฉบับที่ 5) พ.ศ. 2552 (ฉบับที่ 10) พ.ศ. 2559 (ฉบับที่ 11) พ.ศ. 2559 และ (ฉบับที่ 12) พ.ศ. 2559 ซึ่งมีการกําหนดสิทธิประโยชน์และค่าตอบแทนสําหรับวิชาชีพแพทย์ที่ให้บริการหรือสนับสนุนในงานด้านการรักษาพยาบาล ด้านการสาธารณสุข ด้านการชันสูตรพลิกศพ หรืองานด้านอื่นที่กฎหมายหรือกระทรวงสาธารณสุขกําหนดให้เป็นหน้าที่ที่จะต้องปฏิบัติไว้อย่างครอบคลุม ซึ่งได้แจ้งให้ผู้ตรวจราชการ นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป/โรงพยาบาลชุมชนทุกแห่งทราบแล้ว
******************************************* 22 ตุลาคม 2565
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม ผ่านการรับรอง PDPA : 2019 และ  Data Governance : 2019 เป็นหน่วยงานภาครัฐแห่งแรกของประเทศ
วันอังคารที่ 27 กันยายน 2565
สํานักงานปลัดกระทรวงอุตสาหกรรม ผ่านการรับรอง PDPA : 2019 และ  Data Governance : 2019 เป็นหน่วยงานภาครัฐแห่งแรกของประเทศ
สํานักงานปลัดกระทรวงอุตสาหกรรม ผ่านการรับรอง PDPA : 2019 และ  Data Governance : 2019 เป็นหน่วยงานภาครัฐแห่งแรกของประเทศ
วันนี้ (27 กันยายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูงกระทรวงอุตสาหกรรม (Chief Information Officer (CIO)) เป็นผู้แทนสํานักงานปลัดกระทรวงอุตสาหกรรม รับมอบใบรับรองการดําเนินงานสอดคล้องกับพระราชบัญญัติคุ้มครองข้อมูลส่วนบุคคล (PDPA : 2019) และใบรับรองกรอบธรรมาภิบาลข้อมูล (Data Governance : 2019) โดยบริษัท ไอเซ็ม จํากัด ซึ่งเป็นหน่วยตรวจรับรองระบบ ((Certification Body : CB) สัญชาติไทยรายเดียวของประเทศไทย)
โดยสํานักงานปลัดกระทรวงอุตสาหกรรมได้ผ่านการรับรองระดับ Certified PDPA และ Certified Data Governance ตามข้อกําหนดของภาครัฐ เป็นหน่วยงานภาครัฐแห่งแรกและแห่งเดียวของประเทศไทยในขณะนี้ ซึ่งมีขอบข่ายการรับรองระบบงาน Data Lake, i-Service ที่เป็น Big Data ของข้อมูลทะเบียนโรงงานที่ขึ้นทะเบียนกับกระทรวงอุตสาหกรรมจากทุกกรมฯ กองฯ และสํานักงานอุตสาหกรรมจังหวัด 76 แห่ง รวมทั้งกรมอนามัยฯ และกรมควบคุมโรคฯ ที่เชื่อมโยงระบบและข้อมูลเปิดร่วมกัน ข้อมูลสําคัญเหล่านี้มีมูลค่าทางเศรษฐกิจของไทย ฉะนั้นการรับรองมาตรฐานทั้งสองนี้ตาม Framework และกฎหมายข้อบังคับต่าง ๆ ได้สร้างความเชื่อมั่นใจอย่างยิ่งและเป็นต้นแบบในเชิงปฏิบัติให้หน่วยงานภาครัฐแห่งอื่นต่อไป
รัฐบาลไทย-ข่าวทำเนียบรัฐบาล-​รัฐบาลเดินหน้าเร่งสร้างศูนย์ทดสอบยานยนต์ที่ใหญ่ที่สุดและได้มาตรฐานโลกแห่งแรกในอาเซียน มุ่งสู่การเป็นฐานการผลิตรถยนต์สำคัญของโลก
วันจันทร์ที่ 3 ตุลาคม 2565
​รัฐบาลเดินหน้าเร่งสร้างศูนย์ทดสอบยานยนต์ที่ใหญ่ที่สุดและได้มาตรฐานโลกแห่งแรกในอาเซียน มุ่งสู่การเป็นฐานการผลิตรถยนต์สําคัญของโลก
​รัฐบาลเดินหน้าเร่งสร้างศูนย์ทดสอบยานยนต์ที่ใหญ่ที่สุดและได้มาตรฐานโลกแห่งแรกในอาเซียน มุ่งสู่การเป็นฐานการผลิตรถยนต์สําคัญของโลก
วันนี้ (3 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center – ATTRIC) มีความคืบหน้าแล้วกว่าครึ่ง คาดว่าจะแล้วเสร็จพร้อมเปิดให้บริการเต็มรูปแบบปี 2569 จากที่เมื่อปี 2559 คณะรัฐมนตรี (ครม.) ได้มีมติให้กระทรวงอุตสาหกรรม โดยสํานักงานมาตรฐานผลิตภัณฑ์อุตสาหกรรม (สมอ.) ดําเนินโครงการจัดตั้งศูนย์ดังกล่าว
โฆษกประจําสํานักนายกรัฐมนตรี เปิดเผยว่า ศูนย์ ATTRIC ตั้งอยู่ในเขตพัฒนาพิเศษภาคตะวันออก (Eastern Economic Corridor: EEC) โดยรัฐบาลมุ่งให้เป็นส่วนหนึ่งของการส่งเสริมและยกระดับคุณภาพผลิตภัณฑ์ยานยนต์ ชิ้นส่วนยานยนต์ และยางล้อของไทย รวมทั้งพัฒนาอุตสาหกรรมยานยนต์ไปสู่การเป็น Super Cluster อุตสาหกรรมยานยนต์สมัยใหม่ ตามยุทธศาสตร์ของประเทศ ตลอดจนเป็นศูนย์กลางการเรียนรู้และถ่ายทอดเทคโนโลยีให้กับภาคส่วนต่าง ๆ ที่เกี่ยวข้อง
“โครงการดังกล่าวถือเป็นโครงการสําคัญที่จะช่วยสนับสนุนให้ไทย และ เขต EEC เป็นฐานการผลิตยานยนต์ไฟฟ้าที่สําคัญของโลก ตามแผนที่รัฐบาลได้วางไว้ นอกจากจะช่วยสร้างงาน เป็นโอกาสพัฒนาต่อยอดการเรียนรู้เปลี่ยนผ่านเทคโนโลยีแล้ว ยังช่วยเพิ่มขีดความสามารถในการแข่งขันของภาคอุตสาหกรรม สร้างผลิตภัณฑ์มีคุณภาพเป็นที่ยอมรับในตลาดสากล ยกระดับอุตสาหกรรมยานยนต์และชิ้นส่วนของไทย" นายอนุชา ฯ กล่าว
รัฐบาลไทย-ข่าวทำเนียบรัฐบาล-มท.1 แจ้งทุกจังหวัดร่วมรณรงค์สร้างจิตสำนึกเกี่ยวกับการใช้ทางม้าลาย
วันศุกร์ที่ 16 กันยายน 2565
มท.1 แจ้งทุกจังหวัดร่วมรณรงค์สร้างจิตสํานึกเกี่ยวกับการใช้ทางม้าลาย
มท.1 แจ้งทุกจังหวัดร่วมรณรงค์สร้างจิตสํานึกเกี่ยวกับการใช้ทางม้าลาย "ทางม้าลายปลอดภัย วินัยดี" Kick Off 21 กันยายนนี้ เป็นต้นไป
วันนี้ ( 16 ก.ย. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้อํานวยการศูนย์อํานวยการความปลอดภัยทางถนน เปิดเผยว่า ศูนย์อํานวยการความปลอดภัยทางถนนได้แจ้งไปยังผู้ว่าราชการจังหวัดทุกจังหวัด ในฐานะผู้อํานวยการศูนย์อํานวยการความปลอดภัยทางถนนจังหวัด ร่วมจัดกิจกรรมรณรงค์สร้างจิตสํานึกเกี่ยวกับการใช้ทางม้าลาย "ทางม้าลายปลอดภัย วินัยดี" เพื่อร่วมรณรงค์พร้อมกับ สํานักงานผู้ตรวจการแผ่นดิน ซึ่งเป็นกิจกรรมที่สอดคล้องกับกิจกรรมที่ศูนย์อํานวยการความปลอดภัยทางถนนกําหนด เกี่ยวกับการจัดกิจกรรมรณรงค์ความปลอดภัยทางถนน โดยใช้ชื่อ "การรณรงค์เพื่อลดอุบัติเหตุบริเวณทางข้าม" ที่กําหนดให้วันที่ 21 ของทุกเดือน เป็นเป้าหมายในการรณรงค์
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กิจกรรมรณรงค์สร้างจิตสํานึกเกี่ยวกับการใช้ทางม้าลาย "ทางม้าลายปลอดภัย วินัยดี" จะจัดขึ้นในวันพุธที่ 21 กันยายน 2565 ถึงวันพฤหัสบดี ที่ 21 กันยายน 2566 และอีกหนึ่งกิจกรรม คือ การรณรงค์ภายใต้หัวข้อ "ยานพาหนะทุกคันหยุดตรงทางม้าลาย คนเดินเท้าใช้ทางม้าลายและทางข้ามทุกครั้ง" โดยจะเริ่มรณรงค์ตั้งแต่วันพฤหัสบดีที่ 21 กันยายน 2566
ทั้งนี้ สํานักงานผู้ตรวจการแผ่นดิน ได้กําหนดการเปิดตัวกิจกรรม (Kick Off การรณรงค์) พร้อมกันทั่วประเทศ ในวันพุธที่ 21 กันยายน 2565 เวลา 10.30 น. ณ ห้องประชุมรัตนโกสินทร์ และลานคนเมืองศาลาว่าการกรุงเทพมหานคร นอกจากนี้ สํานักงานผู้ตรวจการแผ่นดิน ได้ขอความร่วมมือศูนย์อํานวยการความปลอดภัยทางถนนจังหวัด ร่วมจัดกิจกรรมรณรงค์สร้างจิตสํานึกเกี่ยวกับการใช้ทางม้าลาย "ทางม้าลายปลอดภัย วินัยดี" ซึ่งจะดําเนินการรณรงค์พร้อมกันทั่วประเทศ และถ่ายทอดสดการจัดกิจกรรมให้ประชาชนได้รับทราบพร้อมกัน
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาให้ผู้ลงทะเบียนเพื่อสวัสดิการแห่งรัฐ
วันจันทร์ที่ 10 ตุลาคม 2565
รัฐบาลเร่งแก้ปัญหาให้ผู้ลงทะเบียนเพื่อสวัสดิการแห่งรัฐ
วันศุกร์ที่ 7 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเร่งแก้ปัญหาให้ผู้ลงทะเบียนในโครงการลงทะเบียนเพื่อสวัสดิการแห่งรัฐ ปี 2565
โดยเฉพาะกรณีที่มีคู่สมรสตามกฎหมายแต่ไม่สามารถติดตามตัวให้มาลงนามในเอกสารได้ ซึ่งมีอยู่ราว 1
แสนคน สําหรับผู้สูงอายุ คนพิการ และผู้ป่วยติดเตียง ให้รับรองตนเองว่าไม่สามารถติดตามคู่สมรสได้
พร้อมลงลายมือชื่อพยาน จํานวน 2 คน และเจ้าหน้าที่กระทรวงมหาดไทยในพื้นที่ เช่น กํานัน ผู้ใหญ่บ้าน
นายอําเภอ หรือเจ้าหน้าที่ที่นายอําเภอมอบหมาย ส่วนบุคคลทั่วไป
ให้รับรองในเอกสารที่กระทรวงการคลังกําหนดว่าไม่สามารถติดตามคู่สมรสได้ พร้อมลายมือชื่อพยาน 2 คน
ยื่นที่หน่วยงานรับลงทะเบียน สอบถามเพิ่มเติมได้ที่ ศูนย์ลูกค้าสัมพันธ์บัตรสวัสดิการแห่งรัฐ โทร 0-2109-
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลเชื่อมั่น ไทยเป็นฐานการลงทุนที่มีศักยภาพของภูมิภาค พร้อมสนับสนุน และส่งเสริมการลงทุน เดินหน้าธุรกิจสำคัญ
วันจันทร์ที่ 12 กันยายน 2565
​โฆษกรัฐบาลเผย รัฐบาลเชื่อมั่น ไทยเป็นฐานการลงทุนที่มีศักยภาพของภูมิภาค พร้อมสนับสนุน และส่งเสริมการลงทุน เดินหน้าธุรกิจสําคัญ
เพิ่มศักยภาพเศรษฐกิจไทยไปสู่เศรษฐกิจใหม่ที่เติบโตอย่างยั่งยืน ดึงดูดนักธุรกิจต่างชาติด้วย LTR Visa
วันนี้ (12 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า รัฐบาลยินดีที่ไทยยังคงเป็นที่เชื่อมั่นให้เป็นฐานการลงทุนของนักลงทุนต่างชาติอย่างต่อเนื่อง
โฆษกประจําสํานักนายกรัฐมนตรี เปิดเผยว่า นักลงทุนโดยเฉพาะต่างชาติ ยังคงความเชื่อมั่นประเทศไทย โดยในภาพรวมการลงทุนไทยยังขยายตัวต่อเนื่อง เชื่อมั่นว่า ยอดคําขอรับการส่งเสริมการลงทุนจะถึง 5 แสนล้านบาทตลอดปี 2565 ซึ่งในช่วงครึ่งปีแรก (มกราคม-มิถุนายน 2565) มียอดคําขอรับการส่งเสริมการลงทุนเข้ามาแล้วกว่า 2 แสนล้านบาท หรือกว่า 784 โครงการ โดยส่วนใหญ่เป็นอุตสาหกรรมที่รัฐบาลมีนโยบายให้การสนับสนุน อาทิ อุตสาหกรรมยานยนต์ไฟฟ้า (EV) อุตสาหกรรมกลุ่มเศรษฐกิจ BCG (Bio-Circular-Green Economy) และอุตสาหกรรมที่เกี่ยวเนื่อง
นอกจากนี้ รัฐบาลได้เปิดตัววีซ่าประเภทใหม่ “Long-Term Resident Visa (LTR Visa)” ซึ่งได้เปิดใช้อย่างเป็นทางการเมื่อวันที่ 1 กันยายน 2565 ที่ผ่านมา เพื่อดึงดูดนักธุรกิจชาวต่างชาติกลุ่มใหม่ ทั้งกลุ่มที่มีศักยภาพสูง กลุ่ม Digital Nomad รวมถึงกลุ่มผู้ที่มีความมั่งคั่ง ซึ่งเป็นไปตามนโยบายของรัฐบาลที่ให้สิทธิพิเศษแก่นักลงทุนต่างชาติเพื่อให้เข้ามาตั้งฐานธุรกิจในประเทศ โดยเฉพาะใน 12 กลุ่มอุตสาหกรรมเป้าหมาย เพื่อสร้างการเติบโตอย่างยั่งยืนในระยะยาว
“รัฐบาลมุ่งส่งเสริมการลงทุนในประเทศที่ตอบโจทย์การดูแลสิ่งแวดล้อมบนรากฐานการพัฒนาอย่างสมดุล และยั่งยืน โดยเฉพาะการลงทุนในกลุ่ม Bio-Circular-Green Economy (BCG Economy) ซึ่งเป็นหนึ่งในอุตสาหกรรมเป้าหมายของประเทศที่มีแนวโน้มเติบโตต่อเนื่อง ทั้งนี้ เพื่อช่วยเพิ่มศักยภาพเศรษฐกิจไทยให้ก้าวไปสู่เศรษฐกิจใหม่ที่เติบโตอย่างเป็นมิตรต่อสิ่งแวดล้อมซึ่งถือเป็นความท้าทายที่ทั่วโลกตระหนักถึงความสําคัญ” นายอนุชา ฯ กล่าว
รัฐบาลไทย-ข่าวทำเนียบรัฐบาล-บีโอไอส่งเสริมการลงทุนระหว่างไทยกับอียิปต์
วันพุธที่ 14 กันยายน 2565
บีโอไอส่งเสริมการลงทุนระหว่างไทยกับอียิปต์
บีโอไอส่งเสริมการลงทุนระหว่างไทยกับอียิปต์
บีโอไอส่งเสริมการลงทุนระหว่างไทยกับอียิปต์
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) พร้อมด้วยนายอรรจน์สิทธิ สร้อยทอง ผู้อํานวยการกองพัฒนาผู้ประกอบการไทย (ที่ 3 จากซ้าย) ให้การต้อนรับนายอัลมาน คาเมล (H.E. Mr. Ayman Kamel) ผู้ช่วยรัฐมนตรีประจํากระทรวงการต่างประเทศอียิปต์ ฝ่ายเอเชีย ออสเตรเลีย และหมู่เกาะแปซิฟิก (คนกลาง) พร้อมด้วย นายมุศเฏาะฟา มะฮ์มูด มุศเฏาะฟา เอลกูนี (H.E. Mr. Moustapha Mahmoud Moustapha Elkouny) เอกอัครราชทูตสาธารณรัฐอาหรับอียิปต์ประจําประเทศไทย (ที่ 2 จากขวา) ร่วมหารือและแลกเปลี่ยนข้อคิดเห็นเกี่ยวกับแนวทางส่งเสริมการลงทุนระหว่างไทยกับอียิปต์ ณ สํานักงานบีโอไอ ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-12 ต.ค.นี้ ไทยเป็นเจ้าภาพจัดประชุมกรอบความร่วมมือทางเศรษฐกิจไทย-สิงคโปร์ (STEER) ครั้งที่ 6 ขยายโอกาสลงทุนใน EEC ผลักดันส่งออกสินค้าเกษตรไทย
วันอังคารที่ 11 ตุลาคม 2565
12 ต.ค.นี้ ไทยเป็นเจ้าภาพจัดประชุมกรอบความร่วมมือทางเศรษฐกิจไทย-สิงคโปร์ (STEER) ครั้งที่ 6 ขยายโอกาสลงทุนใน EEC ผลักดันส่งออกสินค้าเกษตรไทย
12 ต.ค.นี้ ไทยเป็นเจ้าภาพจัดประชุมกรอบความร่วมมือทางเศรษฐกิจไทย-สิงคโปร์ (STEER) ครั้งที่ 6 ขยายโอกาสลงทุนใน EEC ผลักดันส่งออกสินค้าเกษตรไทย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 ตุลาคม 2565 ว่า ครม.เห็นชอบท่าทีไทยสําหรับการประชุมกรอบความร่วมมือเพื่อเสริมสร้างความสัมพันธ์ทางเศรษฐกิจระหว่างไทยและสิงคโปร์ (Singapore-Thailand Enhanced Economic Relationship: STEER) ครั้งที่ 6 ที่ประเทศไทยเป็นเจ้าภาพจัดประชุมในวันที่ 12 ตุลาคม 2565 ณ กรุงเทพมหานคร ตามที่กระทรวงพาณิชย์เสนอ เพื่อให้คณะผู้แทนไทยโดยมีรัฐมนตรีว่าการกระทรวงพาณิชย์เป็นประธานร่วมฝ่ายไทย ใช้เป็นกรอบในการหารือกับฝ่ายสิงคโปร์
การประชุม STEER ครั้งที่ 6 นี้ มีการเพิ่มเติมประเด็นความร่วมมือในเรื่องใหม่ อาทิ การส่งเสริมความร่วมมือระหว่างภาคเอกชนในธุรกิจ BCG การส่งเสริมความร่วมมือด้านการเปลี่ยนแปลงสภาพภูมิอากาศ เป็นต้น ซึ่งไทยได้กําหนดท่าทีในการประชุมไว้ดังนี้
1.ด้านสินค้าเกษตร แก้ไขปัญหาอุปสรรคทางการค้าและอํานวยความสะดวกในการส่งออกและนําเข้าสินค้าเกษตรและอาหารระหว่างไทยกับสิงคโปร์ ในครั้งนี้ ไทยต้องการส่งออกไข่ออร์แกนิคและไข่นกกระทาเพิ่มเติม จากสินค้าสําคัญที่ไทยส่งออกอยู่แล้ว เช่น สัตว์ปีกสดแช่แข็ง สัตว์ปีกปรุงสุก เนื้อหมูสดแช่แข็งและแช่เย็น ไข่ไก่ รังนกตากแห้ง ข้าว สินค้าเกษตรอินทรีย์ เป็นต้น
2.ด้านเศรษฐกิจดิจิทัล หารือแนวทางความร่วมมือในการส่งเสริมวิสาหกิจเริ่มต้น (Startup) และการคุ้มครองผู้บริโภคออนไลน์ รวมถึงประเด็นอื่นๆ ที่จะเป็นประโยชน์ร่วมกัน
3.ด้านการลงทุน ส่งเสริมและเชิญชวนนักลงทุนสิงคโปร์เข้ามาลงทุนในเขตพัฒนาพิเศษภาคตะวันออก (EEC) และโครงการพัฒนาโครงสร้างพื้นฐานของไทย เช่น การพัฒนาโครงข่ายทางถนน ท่าเรือสําราญ พื้นที่อุตสาหกรรมการบิน และการซ่อมบํารุงชิ้นส่วนอากาศยาน รวมถึงการส่งเสริมความร่วมมือระหว่างภาคเอกชนในธุรกิจ BCG
4.ด้านการอํานวยความสะดวกทางการค้า พัฒนาความร่วมมือของกรมศุลกากรไทยและสิงคโปร์
5.ด้านการท่องเที่ยว หารือความเป็นไปได้ในการจัดตั้งคณะทํางานด้านการท่องเที่ยวทางเรือสําราญ
6.ด้านการบิน ติดตามความคืบหน้าการดําเนินการตามความตกลงว่าด้วยบริการเดินอากาศและบันทึกความร่วมมือด้านการบิน ซึ่งมีสาระสําคัญ เช่น การเพิ่มสิทธิการบิน ปรับปรุงใบพิกัดเส้นทางบิน เป็นต้น
7.ด้านทรัพย์สินทางปัญญา พิจารณาจัดทําบันทึกความร่วมมือด้านทรัพย์สินทางปัญญาระหว่างกรมทรัพย์สินทางปัญญาไทยและ Intellectual Property Office of Singapore (IPOS) ฉบับใหม่ รวมถึงแผนการดําเนินงานในปี 2566 – 2567
8.ความร่วมมือสาขาใหม่ จะหารือแนวทางส่งเสริมความร่วมมือด้านพลังงานและด้านการเปลี่ยนแปลงสภาพภูมิอากาศ
“ประโยชน์ที่ได้รับจากการประชุม STEER ครั้งนี้ จะเป็นการเปิดโอกาสให้ไทยได้ผลักดันความร่วมมือเพื่อขยายโอกาสการส่งออกสินค้าเกษตร โดยเฉพาะสินค้าปศุสัตว์ รวมถึงเชิญชวนให้สิงคโปร์ขยายการลงทุนในอุตสาหกรรมเป้าหมายของไทย ซึ่งปัจจุบันสิงคโปร์เป็นคู่ค้าอันดับที่ 8 ของไทย และเป็นอันดับที่ 4 ของไทยในกลุ่มอาเซียน รองจากมาเลเซีย เวียดนาม และอินโดนีเซีย ในโอกาสเดียวกันนี้ กระทรวงพาณิชย์จะจัดกิจกรรมจับคู่ธุรกิจคู่ขนานกับการประชุมดังกล่าวด้วย เพื่อสร้างเครือข่ายทางธุรกิจระหว่างผู้ประกอบการไทยและสิงคโปร์” นางสาวรัชดากล่าว
รัฐบาลไทย-ข่าวทำเนียบรัฐบาล-“มหาดไทย” ลุยทำสงครามกับยาเสพติด เคาะ 3 แนวทางป้องกัน - แก้ปัญหาในระดับท้องถิ่น
วันจันทร์ที่ 10 ตุลาคม 2565
“มหาดไทย” ลุยทําสงครามกับยาเสพติด เคาะ 3 แนวทางป้องกัน - แก้ปัญหาในระดับท้องถิ่น
.....
กระทรวงมหาดไทย เร่งเดินหน้าป้องกันและแก้ไขปัญหายาเสพติดด้วยกลไกการทํางานในทุกระดับและทุกพื้นที่ โดยเฉพาะในระดับท้องถิ่น จึงกําหนด 3 แนวทางการป้องกัน - แก้ไขปัญหาขององค์กรปกครองส่วนท้องถิ่น (อปท.) เพื่อไม่ให้ยาเสพติดมีที่ยืนในสังคมไทย ดังนี้
.
1.การบําบัดรักษายาเสพติด : ให้ อปท. ประสานหน่วยงานในพื้นที่ร่วมขับเคลื่อนแบบบูรณาการเชิงรุก/ จัดตั้งศูนย์คัดกรองและประเมินความรุนแรงของการติดยาเสพติด ภาวะความเสี่ยง ปัญหาด้านสังคม/ จัดตั้งศูนย์ฟื้นฟูสภาพทางสังคม ให้ผู้ติดยาเสพติดได้รับการพัฒนาคุณภาพชีวิตทางด้านที่อยู่อาศัย การศึกษา อาชีพ พร้อมติดตามดูแลให้สามารถกลับมาดํารงชีวิตในสังคมได้อย่างปกติ
.
2.การป้องกันยาเสพติด : มุ่งสร้างการมีส่วนร่วมของชุมชน เพื่อสร้างภูมิคุ้มกัน เฝ้าระวัง รักษา ให้โอกาส โดยดูแลช่วยเหลือผู้ที่เกี่ยวข้องกับยาเสพติด เสริมสร้างความเข้มแข็งและพัฒนาคุณภาพชีวิตประชาชน
.
3.งบประมาณ : ให้ อปท. ตั้งงบประมาณในเทศบัญญัติ/ข้อบัญญัติ ตามนโยบายของรัฐบาลด้านการป้องกันและแก้ไขปัญหายาเสพติด/ หาก อปท. ไม่ได้ตั้งงบประมาณไว้ ให้พิจารณาโอนงบประมาณฯ ที่มีความจําเป็นน้อยกว่ามาตั้งจ่ายเป็นรายการใหม่ โดยปฏิบัติตามระเบียบกระทรวงมหาดไทย หรือขอยกเว้นนําเงินสะสมมาใช้จ่าย/ หาก อปท. ไม่ได้ดําเนินการเอง อาจอุดหนุนงบประมาณด้านการป้องกันและแก้ไขปัญหายาเสพติดให้หน่วยงานอื่น เช่น อปท. - ส่วนราชการอื่น รัฐวิสาหกิจ องค์กรภาคประชาชน องค์กรศาสนา ฯลฯ
.
พร้อมขอความร่วมมือทุกภาคส่วนและประชาชน ร่วมเป็นพันธมิตรในการทําสงครามกับยาเสพติด โดยสามารถเเจ้งเบาะเเสหรือการกระทําความผิดอื่น ๆ ได้ที่เจ้าหน้าที่ฝ่ายปกครองในพื้นที่ หรือสายด่วนศูนย์ดํารงธรรม 1567 ฟรี ตลอด 24 ชม.
.
อ่านเพิ่มเติม คลิกhttps://www.thaigov.go.th/news/contents/details/60254
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตำบลเพิ่ม ย้ำแก้ปัญหาประชาชนให้จบที่จุดเดียว โดยไม่ทิ้งใครไว้ข้างหลัง
วันจันทร์ที่ 12 กันยายน 2565
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตําบลเพิ่ม ย้ําแก้ปัญหาประชาชนให้จบที่จุดเดียว โดยไม่ทิ้งใครไว้ข้างหลัง
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตําบลเพิ่ม ย้ําแก้ปัญหาประชาชนให้จบที่จุดเดียว โดยไม่ทิ้งใครไว้ข้างหลัง
เมื่อวันที่ 10 ก.ย. 65เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวง พม. ลงพื้นที่จังหวัดพิษณุโลก เพื่อเปิดศูนย์ช่วยเหลือสังคมตําบลวังนกแอ่น อําเภอวังทอง พร้อมทั้งมอบถุงยังชีพแก่ครัวเรือนเปราะบาง และมอบประกาศนียบัตรแก่อาสาสมัครพัฒนาสังคมและความมั่นคงของมนุษย์ (อพม.) เข้มแข็ง จากนั้น เดินทางไปเยี่ยมให้กําลังใจเจ้าหน้าที่ผู้ปฏิบัติงานและประชาชนผู้มาลงทะเบียนในโครงการลงทะเบียนเพื่อสวัสดิการแห่งรัฐ ปี 2565 ณ บ้านประธานศูนย์ช่วยเหลือสังคมตําบลวังนกแอ่น อําเภอวังทอง นอกจากนี้ เดินทางไปเยี่ยมให้กําลังใจครอบครัวกลุ่มเปราะบางที่ประสบปัญหาความเดือดร้อนทางสังคมในพื้นที่ และมอบถุงยังชีพเพื่อบรรเทาความเดือดร้อนในเบื้องต้น
นายจุติ กล่าวว่า พื้นที่ตําบลวังนกแอ่น อําเภอวังทอง จังหวัดพิษณุโลก พบว่า ประชาชนมีสภาพปัญหาที่ต้องได้รับการช่วยเหลือเพื่อพัฒนาคุณภาพชีวิตอย่างเร่งด่วน ประกอบด้วย 1. ปัญหาด้านรายได้ ไม่มีงานทํา มีรายได้ไม่แน่นอน ไม่เพียงพอ ไม่มีทุนประกอบอาชีพ และมีหนี้สิน 2. ปัญหาด้านที่อยู่อาศัย มีความไม่มั่นคง และ 3. ปัญหาด้านสุขภาพ มีผู้ป่วยเป็นโรคร้ายแรง เจ็บป่วยเรื้อรัง และพิการ รวมทั้งผู้สูงอายุป่วยติดเตียง ทั้งนี้ กระทรวง พม. โดยหน่วยงาน ทีม One Home พม. จังหวัดพิษณุโลก และภาคีเครือข่ายทุกภาคส่วนในพื้นที่ จึงได้จัดตั้งศูนย์ช่วยเหลือสังคมตําบลวังนกแอ่น (บ้านไผ่ใหญ่) เพื่อเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service) สําหรับกลุ่มเปราะบางในพื้นที่ที่ประสบปัญหาความเดือดร้อนทางสังคมและได้รับผลกระทบจากโควิด - 19 ตั้งแต่ เด็ก เยาวชน ผู้สูงอายุ คนพิการ พ่อแม่เลี้ยงเดี่ยว ผู้ป่วยติดเตียง และผู้ด้อยโอกาส
นายจุติ กล่าวเพิ่มเติมว่า วันนี้ ตนมาเป็นตัวแทนรัฐบาลเพื่อเยี่ยมเยียนพี่น้องประชาชน ซึ่งได้ตรวจเยี่ยมการลงทะเบียนในโครงการลงทะเบียนเพื่อสวัสดิการแห่งรัฐ ปี 2565 สําหรับประชาชนผู้มีรายได้น้อยในพื้นที่ โดยเจ้าหน้าที่ทุกหน่วยงานที่เกี่ยวข้องได้เข้ามาช่วยบริการประชาชนที่อยู่ห่างไกล เดินทางยากลําบาก ให้สามารถลงทะเบียนสะดวกง่ายขึ้น โดยไม่เสียค่าใช้จ่าย ซึ่งบรรยากาศเป็นไปด้วยความเรียบร้อย ทั้งนี้ รัฐบาลมีความห่วงใยพี่น้องประชาชนเฉพาะเรื่องความเป็นอยู่ สุขภาพ ที่อยู่อาศัย การประกอบอาชีพ และปัญหาหนี้ครัวเรือนเป็นต้น ซึ่งตนได้ลงพื้นที่มารับฟังปัญหาต่างๆ พร้อมทั้งให้แนวทางในการช่วยเหลือตามภารกิจของกระทรวง พม. รวมทั้งการกระตุ้นในการฉีดวัคซีนป้องกันโควิด - 19 อย่างน้อย 3 เข็มให้ได้มากที่สุด อีกทั้งได้กระตุ้นให้ประชาชนในพื้นที่ได้รับทราบสิทธิสวัสดิการต่างๆ ของรัฐ โดยมีศูนย์ช่วยเหลือสังคมตําบลวังนกแอ่น (บ้านไผ่ใหญ่) คอยให้บริการด้านสวัสดิการสังคมแบบครบวงจร ซึ่งประชาชนจะบริหารจัดการกันเอง และมีหน่วยงานของกระทรวง พม. พร้อมทั้งนายอําเภอ และหน่วยงานที่เกี่ยวข้อง คอยช่วยเหลือแก้ไขปัญหาให้ศูนย์ดังกล่าว ดังนั้น ทุกคนจะได้รับการช่วยเหลือจนจบที่ศูนย์แห่งนี้ อย่างรวดเร็วและทันท่วงทีตรงกับความต้องการของประชาชน ซึ่งอาจจะแก้ไขไม่ได้ทุกปัญหาแต่จะพยายามทําให้ดีที่สุด ตามนโยบายของรัฐบาลที่จะไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-ประกาศในราชกิจจาฯ แล้ว! กฎหมายป้องกันทำผิดซ้ำคดีเกี่ยวกับเพศหรือที่ใช้ความรุนแรง มีผล 90 วัน นับแต่วันที่ประกาศ
วันพุธที่ 26 ตุลาคม 2565
ประกาศในราชกิจจาฯ แล้ว! กฎหมายป้องกันทําผิดซ้ําคดีเกี่ยวกับเพศหรือที่ใช้ความรุนแรง มีผล 90 วัน นับแต่วันที่ประกาศ
ประกาศในราชกิจจาฯ แล้ว! กฎหมายป้องกันทําผิดซ้ําคดีเกี่ยวกับเพศหรือที่ใช้ความรุนแรง มีผล 90 วัน นับแต่วันที่ประกาศ
วันที่ 26 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันที่ 25 ตุลาคม 2565 เว็บไซต์ราชกิจจานุเบกษา เผยแพร่พระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ.2565 โดยมีผลบังคับใช้เมื่อพ้นกําหนด 90 วัน นับแต่วันประกาศในราชกิจจานุเบกษา เพื่อป้องกันและเฝ้าระวังการก่ออาชญากรรมและสร้างความปลอดภัยให้สังคม รวมถึงแก้ปัญหาและลดอัตราการกระทําความผิดซ้ํา จากข้อมูลของกระทรวงยุติธรรม พบว่า ผู้กระทําผิดอุกฉกรรจ์ที่ใช้ความรุนแรง เมื่อพ้นโทษแล้ว จะกระทําความผิดซ้ําในระยะเวลา 3 ปี มากกว่าร้อยละ 50 จึงมีความจําเป็นต้องออกกฎหมายฉบับนี้ขึ้น
กฎหมายฉบับนี้ มีสาระสําคัญเป็นการกําหนดมาตรการป้องกันการกระทําความผิดซ้ําของผู้กระทําความผิดเกี่ยวกับเพศหรือที่ใช้ความรุนแรง อาทิ
1กําหนดให้มีคณะกรรมการ 2 ชุด คือ คณะกรรมการป้องกันการกระทําความผิดซ้ํา มีหน้าที่ เช่น กําหนดนโยบายและแผนการป้องกันการกระทําความผิดซ้ําของผู้กระทําความผิด ให้คําปรึกษาแลข้อเสนอแนะ และคณะกรรมการพิจารณากําหนดมาตรการป้องกันการกระทําความผิดซ้ํา มีหน้าที่ เช่น กําหนดมาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ เป็นต้น
2.มาตรการแก้ไขฟื้นฟูผู้กระทําความผิด เช่น พนักงานอัยการมีอํานาจยื่นคําร้องขอให้ศาลมีคําสั่งให้ใช้มาตรการแก้ไขฟื้นฟูผู้กระทําความผิดในระหว่างรับโทษจําคุก เพื่อป้องกันไม่ให้กระทําความผิดซ้ํา ด้วยมาตรการทางการแพทย์ หรือมาตรการอื่นๆ ที่รัฐมนตรีกระทรวงยุติธรรมกําหนดในกฎกระทรวง
3.มาตรการเฝ้าระวังนักโทษเด็ดขาดภายหลังพ้นโทษ หากมีเหตุให้เชื่อว่านักโทษเด็ดขาดจะกระทําความผิดซ้ําภายหลังพ้นโทษ ศาลอาจมีคําสั่งกําหนดมาตรการเฝ้าระวังนักโทษเด็ดขาดภายหลังพ้นโทษได้ เช่น ห้ามเข้าใกล้ผู้เสียหาย ห้ามทํากิจกรรมที่เสี่ยงต่อการกระทําความผิด ห้ามเข้าเขตกําหนด ห้ามออกนอกประเทศเว้นแต่จะได้รับอนุญาตจากศาล ห้ามก่อให้เกิดอันตรายต่อละแวกชุมชนที่ตนพักอาศัย ให้พักอาศัยในสถานที่ที่กําหนด เป็นต้น
4.มาตรการคุมขังภายหลังพ้นโทษ ศาลอาจมีคําสั่งให้ใช้มาตรการคุมขังภายหลังพ้นโทษแก่นักโทษเด็ดขาด
หากศาลเห็นว่ามีเหตุเชื่อได้ว่าผู้นั้นจะไปกระทําความผิดซ้ํา และไม่มีมาตรการอื่นใดที่อาจป้องกันไม่ให้ไปกระทําความผิดได้
5.การคุมขังฉุกเฉิน กรณีมีเหตุเชื่อได้ว่าผู้ถูกเฝ้าระวังจะกระทําความผิดและมีเหตุฉุกเฉิน หากไม่มีมาตรการอื่นที่อาจป้องกันไม่ให้ผู้ถูกเฝ้าระวังกระทําความผิดได้ เมื่อพนักงานอัยการร้องขอ ศาลอาจสั่งคุมขังฉุกเฉินผู้ถูกเฝ้าระวังได้ไม่เกิน 7 วันนับแต่วันที่ศาลมีคําสั่ง
ทั้งนี้ ให้นําพระราชบัญญัติดังกล่าวไปใช้บังคับกับคดีที่ค้างพิจารณาอยู่ในศาล รวมถึงกรณีที่จะมีการปล่อยตัวนักโทษเด็ดขาด ซึ่งเป็นผู้กระท้าความผิดตามที่กําหนดอยู่ในวันก่อนวันที่กฎหมายนี้ใช้บังคับด้วย
รัฐบาลไทย-ข่าวทำเนียบรัฐบาล-นายกฯ แสดงความเสียใจอย่างสุดซึ้งต่อเหตุโศกนาฎกรรม ที่ จ.หนองบัวลำภู วอนสื่อนำเสนอลดความรุนแรง กำชับเร่งสอบสวนหาสาเหตุ พร้อมสั่งเยียวยาร่างกาย จิตใจครอบครัวผู้ประสบเหตุโดยด่วน
วันพฤหัสบดีที่ 6 ตุลาคม 2565
นายกฯ แสดงความเสียใจอย่างสุดซึ้งต่อเหตุโศกนาฎกรรม ที่ จ.หนองบัวลําภู วอนสื่อนําเสนอลดความรุนแรง กําชับเร่งสอบสวนหาสาเหตุ พร้อมสั่งเยียวยาร่างกาย จิตใจครอบครัวผู้ประสบเหตุโดยด่วน
นายกฯ แสดงความเสียใจอย่างสุดซึ้งต่อเหตุโศกนาฎกรรม ที่ จ.หนองบัวลําภู วอนสื่อนําเสนอลดความรุนแรง กําชับเร่งสอบสวนหาสาเหตุ พร้อมสั่งเยียวยาร่างกาย จิตใจครอบครัวผู้ประสบเหตุโดยด่วน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผย วันนี้ (6 ต.ค.65) เวลา 16.50 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังพบประชาชน ณ สวนดงตาล อําเภอหล่มสัก จังหวัดเพชรบูรณ์ กรณีเหตุโศกนาฏกรรมที่จังหวัดหนองบัวลําภู เบื้องต้นรับทราบรายงานว่าผู้ก่อเหตุเป็นเจ้าหน้าที่ตํารวจ ส่วนตัวมีความเสียใจอย่างที่สุด ขอสังคมช่วยกันดูแลสอดส่องและเป็นหูเป็นตา และต้องติดตามต่อไปว่าฆาตกรมีแรงบันดาลใจอะไรในการก่อเหตุ ซึ่งเหตุการณ์แบบนี้ไม่ควรเกิดขึ้นอย่างยิ่งในฐานะนายกรัฐมนตรีมีความเสียใจอย่างสุดซึ้ง โดยได้สั่งการทั้งกระทรวงการพัฒนาสังคมและความมั่นคงของมนุษย์ ไปดูว่ามีกองทุนใดเข้าไปช่วยเหลือครอบครัวที่ได้รับผลกระทบ และขอให้หน่วยงานที่เกี่ยวข้องเร่งเยียวยาดูแลครอบครัวผู้ประสบเหตุต่อไป วิงวอนสื่อมวลชนต้องช่วยกัน ในการไม่ทําอะไรที่เกิดความขัดแย้งที่สูง ซึ่งอาจจะทําให้เกิดความขัดแย้งในวันข้างหน้า เพราะคนเชื่อสื่อ สิ่งไหนที่ดูรุนแรงก็ควรนําเสนอลดลง ถ้าขัดแย้งกันความกดดันก็จะยิ่งสูง นําไปสู่การก่อเหตุการณ์แบบนี้ขึ้น สภาพจิตใจของคนมีความอดทนจํากัด พร้อมระบุว่าสําหรับเหตุการณ์ที่เกิดขึ้นกําลังสอบสวนสาเหตุอยู่
ก่อนหน้านี้ นายกรัฐมนตรีให้สัมภาษณ์ถึงตรวจเยี่ยมให้กําลังใจชาวเพชรบูรณ์ที่ประสบอุทกภัยในพื้นที่หลายอําเภอ ซึ่งแม้จะมีน้ําลดแล้วในหลายพื้นที่ และสถานการณ์การระบายน้ําดีขึ้น ปริมาณน้ําค่อย ๆ ลดลง และหากไม่มีฝนตกซ้ําสถานการณ์ในพื้นที่น่าจะกลับสู่สภาวะปกติในเร็ววัน ทั้งนี้ รัฐบาลเร่งดูแลการบริหารจัดการน้ําในหลายพื้นที่ผ่านโครงการต่าง ๆ โดยจะมีการดําเนินการต่อเนื่องในทุกพื้นที่ โดยการแก้ไขปัญหาด้วยความรัก ความสามัคคี และความเข้าใจซึ่งกันและกัน เน้นย้ําการแก้ไขปัญหาด้วยความเข้าใจ ความรัก ความสามัคคี เป็นสิ่งสําคัญที่สุด
นายกรัฐมนตรียังกล่าวถึงสถานการณ์น้ําในพื้นที่ลุ่มแม่น้ําเจ้าพระยา กําชับหน่วยงานที่เกี่ยวข้องเร่งระบายน้ําให้ได้โดยเร็วที่สุดเนื่องจากกรุงเทพฯ เป็นพื้นที่ต่ํา อีกทั้งยังได้รับน้ําหนุนจากทะเล การเร่งระบายน้ําเพื่อรองรับปริมาณน้ําหลากจึงเป็นสิ่งจําเป็นที่ต้องทําโดยเร็ว ทั้งนี้ ขอให้ทุกคนเตรียมความพร้อมเพื่อรับสถานการณ์น้ํา โดยหวังว่าจะคลี่คลายในเร็ววัน พร้อมขอให้ประชาชนติดตามข่าวสารจากทางราชการอย่างใกล้ชิดต่อไปด้วย
รัฐบาลไทย-ข่าวทำเนียบรัฐบาล-​Cabinet approves MRTA’s land rent by SAT for construction of youth sports center
วันพฤหัสบดีที่ 8 กันยายน 2565
​Cabinet approves MRTA’s land rent by SAT for construction of youth sports center
​Cabinet approves MRTA’s land rent by SAT for construction of youth sports center
Deputy Government Spokesperson Traisuree Taisaranakul disclosed that the cabinet, in its meeting on September 6, 2022, has made approval for the Mass Rapid Transit Authority of Thailand (MRTA) to rent out part of its Huay Khwang Depot to the Sports Authority of Thailand for the construction of sports center for youths.
According to the Deputy Government Spokesperson, the Sports Authority of Thailand (SAT) has been allocated the FY2022 budget for the total amount of 33.5 million Baht to construct a youth sports center, and made an agreement with MRTA to rent out the area of 1,867.29 square meters or 466.82 square wah of MRTA’s Huay Khwang Depot. The rental fee is agreed at 124,290.83 per month (VAT excluded). SAT will subsidize land and building taxes, while MRTA will prepare a monitoring plan to ensure safety of its electrical infrastructure. Under the agreement, the rental period is not specified, but there is a conditional clause prescribing that SAT return the land to MRTA by a specific period if the latter wants to use the land to expand its service system and operation.
รัฐบาลไทย-ข่าวทำเนียบรัฐบาล-กกจ. รับรางวัลหน่วยงานที่ผ่านการรับรองมาตรฐานการให้บริการศูนย์ราชการสะดวก ประจำปี 2565
วันพฤหัสบดีที่ 29 กันยายน 2565
กกจ. รับรางวัลหน่วยงานที่ผ่านการรับรองมาตรฐานการให้บริการศูนย์ราชการสะดวก ประจําปี 2565
สํานักงานจัดหางานจังหวัดแพร่ กรมการจัดหางาน ผ่านการรับรองมาตรฐานการให้บริการศูนย์ราชการสะดวก ประจําปี 2565 รับตราสัญลักษณ์สีฟ้า ศูนย์ราชการสะดวกระดับพื้นฐาน “ให้บริการสะดวก รวดเร็ว เข้าถึงง่าย”
นายไพโรจน์ โชติกเสถียร อธิบดีกรมการจัดหางาน มอบหมายนายวิชิต อินทรเจริญ ผู้ตรวจราชการกรม กรมการจัดหางาน เป็นผู้แทนกรมฯ ร่วมพิธีมอบโล่และตรารับรองมาตรฐานการให้บริการของศูนย์ราชการสะดวก (Government Easy Contact Center : GECC) ประจําปี พ.ศ.2565 ณ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะ จากนายอนุชา นาคาศัย รัฐมนตรีประจําสํานักนายกรัฐมนตรี ประธานในพิธี โดยในปีนี้สํานักงานจัดหางานจังหวัดแพร่ สังกัดกรมการจัดหางาน ได้รับรางวัล ระดับฟ้า (ระดับพื้นฐาน) “ให้บริการสะดวก รวดเร็ว เข้าถึงง่าย” ทําให้ปัจจุบันหน่วยงานในสังกัดกรมการจัดหางานที่ได้รับการรับรองมาตรฐานการให้บริการศูนย์ราชการสะดวก มีจํานวน 7 หน่วยงาน ประกอบด้วย ศูนย์บริการจัดหางานเพื่อคนไทยจังหวัดเชียงใหม่ สํานักงานจัดหางานกรุงเทพมหานครพื้นที่ 7 ศูนย์บริการจัดหางานเพื่อคนไทย (Smart Job Center) สํานักงานจัดหางานจังหวัดขอนแก่น สํานักงานจัดหางานจังหวัดเชียงราย สํานักงานจัดหางานจังหวัดระยอง และสํานักงานจัดหางานจังหวัดแพร่
สําหรับการจัดงานในครั้งนี้จัดขึ้นโดยสํานักงานปลัดสํานักนายกรัฐมนตรีเพื่อเป็นเกียรติแก่หน่วยงานที่ผ่านการรับรองมาตรฐานจากคณะกรรมการอํานวยการศูนย์ราชการสะดวกและเพื่อให้การบริการประชาชนของทุกหน่วยงานของรัฐมีความสะดวก รวดเร็ว เข้าถึงง่าย โดยในปีนี้มีหน่วยงานที่ผ่านการรับรองมาตรฐานการให้บริการของศูนย์ราชการสะดวก (GECC) ประจําปี พ.ศ. 2565 จํานวน 666 ศูนย์ โดยพิจารณามุมมองสําคัญ 4 ด้าน ดังนี้
1. ด้านสถานที่ สะดวก รวดเร็ว เข้าถึงง่าย ไม่สร้างภาระให้แก่ประชาชน
2. ด้านบุคลากร มีจิตบริการ (Service Mind) ให้บริการด้วยคุณภาพและประสิทธิภาพ เกิดความเชื่อมั่น
3. ด้านงานที่ให้บริการ ต้องตอบสนองความต้องการของประชาชนไม่ยุ่งยาก ซับซ้อนบริการมีมาตรฐาน
4. ด้านอื่น ๆ ตามความเหมาะสมตามภารกิจ โดยทุก ๆ ด้าน ต้องมีมาตรฐาน ในการบริการประชาชน
"กรมการจัดหางานให้ความสําคัญกับการพัฒนาและยกระดับการให้บริการประชาชนให้ดียิ่งขึ้น เพื่อสร้างความเชื่อมั่น สร้างความพึงพอใจ และตอบสนองความต้องการให้แก่ประชาชนที่มาขอรับบริการ มุ่งสู่มาตรฐานศูนย์ราชการสะดวก หรือ Government Easy Contact Center (GECC) ตามนโยบายรัฐบาล" อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ปลัด สธ. เผย จัดทีมแพทย์รวม 928 ทีม ดูแลผู้ประสบภัยน้ำท่วมกว่า 2.4 แสนราย กำชับพื้นที่ดูแลผู้ป่วยกลุ่มเปราะบางต่อเนื่องจนกว่าจะเข้าสู่ภาวะปกติ
วันพุธที่ 19 ตุลาคม 2565
ปลัด สธ. เผย จัดทีมแพทย์รวม 928 ทีม ดูแลผู้ประสบภัยน้ําท่วมกว่า 2.4 แสนราย กําชับพื้นที่ดูแลผู้ป่วยกลุ่มเปราะบางต่อเนื่องจนกว่าจะเข้าสู่ภาวะปกติ
ปลัดกระทรวงสาธารณสุข เผย จากสถานการณ์น้ําท่วมจนถึงปัจจุบัน กระทรวงสาธารณสุขจัดส่งทีมแพทย์รวม 928 ทีม ดูแลผู้ประสบภัยแล้วกว่า 2.4 แสนราย ให้บริการตรวจสุขภาพ คัดกรอง ประเมินสุขภาพจิต แจกยาชุด และให้คําแนะนําการดูแลสุขอนามัย
ปลัดกระทรวงสาธารณสุข เผย จากสถานการณ์น้ําท่วมจนถึงปัจจุบัน กระทรวงสาธารณสุขจัดส่งทีมแพทย์รวม928 ทีม ดูแลผู้ประสบภัยแล้วกว่า 2.4 แสนราย ให้บริการตรวจสุขภาพ คัดกรอง ประเมินสุขภาพจิต แจกยาชุด และให้คําแนะนําการดูแลสุขอนามัย เพื่อป้องกันการเจ็บป่วยและอุบัติเหตุ พร้อมกําชับพื้นที่จัดหน่วยแพทย์เคลื่อนที่ดูแลผู้ป่วยติดบ้านติดเตียง ผู้สูงอายุ ผู้ป่วยโรคเรื้อรัง อย่างต่อเนื่องจนกว่าสถานการณ์จะเข้าสู่ภาวะปกติ
วันนี้ (19 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข เผยถึงสถานการณ์น้ําท่วมในขณะนี้ ว่า ปัจจุบันยังคงมีจังหวัดที่ได้รับผลกระทบ 30 จังหวัด ประชาชนได้รับผลกระทบ 395,372 ครัวเรือนส่วนสถานบริการได้รับผลกระทบสะสม239 แห่ง ได้แก่ สสจ. 1 แห่ง รพ. 16 แห่ง สสอ. 11 แห่ง รพ.สต. 206 แห่งศสม. 5 แห่ง เปิดให้บริการปกติ 176 แห่ง เปิดบริการบางส่วน 21 แห่ง ปิด/ย้ายจุดบริการ 42 แห่ง กระทรวงสาธารณสุขยังคงจัดทีมแพทย์ลงพื้นที่อย่างต่อเนื่องเพื่อให้การดูแลประชาชนทั้งสุขภาพกายและสุขภาพจิต รวม928 ทีมมีผู้เข้ารับบริการสะสม240,304 ราย แยกเป็น เยี่ยมบ้าน 45,262 ราย แจกยาชุดช่วยเหลือผู้ประสบภัย 50,685 รายให้สุขศึกษา 55,599 ราย และบริการตรวจรักษา 88,735 ราย พบส่วนใหญ่เป็นโรคน้ํากัดเท้า โรคผิวหนัง และกล้ามเนื้อและกระดูกอักเสบจากการยกของหนัก นอกจากนี้ ได้ประเมินคัดกรองสุขภาพจิต 49,435 ราย
พบ ภาวะเครียด 6,801 ราย ภาวะซึมเศร้า 1,016 ราย และภาวะเสี่ยงฆ่าตัวตาย 29 ราย ทั้งนี้ ได้กําชับให้พื้นที่ที่ได้รับผลกระทบยังคงจัดหน่วยแพทย์เคลื่อนที่ให้บริการประชาชนอย่างต่อเนื่อง โดยเฉพาะกลุ่มเปราะบางผู้ป่วยติดบ้านติดเตียง ผู้สูงอายุ ผู้ป่วยโรคเรื้อรัง จนกว่าสถานการณ์จะเข้าสู่ภาวะปกติ พร้อมเฝ้าระวังโรคที่มากับน้ําท่วมและหลังน้ําลด อาทิ โรคระบบทางเดินหายใจ โรคระบบทางเดินอาหาร อุจจาระร่วงเฉียบพลัน/อาหารเป็นพิษ โรคฉี่หนูโรคไข้เลือดออก และอุบัติเหตุจากการจมน้ํา ไฟฟ้าช็อต เป็นต้น
ส่วนกรณีพายุไต้ฝุ่น “เนสาท” ที่กรมอุตุนิยมวิทยาแจ้งเตือนว่าจะส่งผลกระทบในช่วงวันที่19-22 ตุลาคม 2565ทําให้ภาคใต้มีฝนตกหนักถึงหนักมากในจังหวัดชุมพร สุราษฎร์ธานี นครศรีธรรมราช ระนอง พังงา ภูเก็ต กระบี่ ตรัง และสตูล ขอให้หน่วยบริการในพื้นที่เสี่ยงเฝ้าระวังสถานการณ์อย่างใกล้ชิด เตรียมแผนป้องกันและเคลื่อนย้ายครุภัณฑ์ อุปกรณ์การแพทย์ ไปไว้ในที่ปลอดภัย และเตรียมสํารองยา เวชภัณฑ์ต่างๆ ให้เพียงพอ สําหรับประชาชนขอให้ระมัดระวังอันตรายที่อาจเกิดขึ้น โดยเฉพาะอุบัติเหตุจากการจมน้ํา
************************************************** 19 ตุลาคม 2565
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ
วันจันทร์ที่ 17 ตุลาคม 2565
นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ
ภายใต้หลักสูตร “ฉันคือ...ข้าราชการที่ดี” รุ่นที่ 63
นายชยธรรม์ พรหมศร ปลัดกระทรวงคมนาคม เป็นประธานเปิดโครงการหลักสูตร “ฉันคือ...ข้าราชการที่ดี” รุ่นที่ 63 ในวันที่ 17 ตุลาคม 2565 ณ อาคารสโมสรและหอประชุมกระทรวงคมนาคม โดยมี ผู้บริหารจากสํานักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธีเปิด ทั้งนี้ มีข้าราชการบรรจุใหม่สังกัดกระทรวงคมนาคมและสํานักงานราชบัณฑิตยสภา เข้ารับการอบรม รวมทั้งสิ้น 91 คน
นายชยธรรม์ พรหมศร กล่าวว่า หลักสูตร “ฉันคือ...ข้าราชการที่ดี” มีเป้าหมายเพื่อให้เกิดสัมพันธภาพอันดีต่อกัน สร้างบุคลากรที่มีคุณภาพ รวมทั้งการแลกเปลี่ยนเรียนรู้การประสานงาน การสานต่อการทํางานร่วมกันระหว่างหน่วยงานในสังกัดกระทรวงคมนาคม ทําให้เกิดการบูรณาการร่วมกันระหว่างหน่วยงานในสังกัด สําหรับอาชีพข้าราชการถือว่ามีเกียรติศักดิ์ศรี ซึ่งปัจจุบันนี้รูปแบบวิธีการทํางานต่าง ๆ ในระบบราชการได้เปลี่ยนแปลงไปอย่างมาก นับตั้งแต่ปี พ.ศ. 2546 ซึ่งมีการประกาศเรื่องการพัฒนาระบบราชการอย่างจริงจัง ส่งผลให้เกิดการนําเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการมีเจตนารมณ์ที่ชัดเจน คือมุ่งหวังให้ข้าราชการปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม การจัดการฝึกอบรมในครั้งนี้ จะทําให้ได้รับทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จําเป็นสําหรับการปฏิบัติราชการ นับว่าเป็นการเตรียมความพร้อมที่จะก้าวไปสู่การเป็นข้าราชการที่ดีในสังกัดส่วนราชการกระทรวงคมนาคม และเป็นโอกาสดีที่ผู้เข้ารับการฝึกอบรมจะได้สร้างสัมพันธภาพเพื่อการประสานการทํางานที่ดีระหว่างกันในอนาคต เกิดการแลกเปลี่ยนเรียนรู้อันจะนํามาซึ่งเครือข่ายในการทํางานเพื่อประโยชน์ของประชาชนและประเทศชาติต่อไป
ทั้งนี้ โครงการสัมมนาสานสัมพันธ์ข้าราชการ หลักสูตร “ฉันคือ...ข้าราชการที่ดี” รุ่นที่ 63 มีข้าราชการบรรจุใหม่ในสังกัดกระทรวงคมนาคมและสํานักงานราชบัณฑิตยสภาเข้าร่วมโครงการฯ รวม 91 คน ประกอบด้วย 1) สํานักงานปลัดกระทรวงคมนาคม จํานวน 6 คน 2) กรมเจ้าท่า จํานวน 22 คน 3) กรมการขนส่งทางบก จํานวน 24 คน 4) กรมท่าอากาศยาน จํานวน 1 คน 5) กรมทางหลวง จํานวน 18 คน 6) กรมทางหลวงชนบท จํานวน 1 คน 7) สํานักงานนโยบายและแผนการขนส่งและจราจร จํานวน 15 คน และ 8) สํานักงานราชบัณฑิตยสภาจํานวน 1 คน โดยดําเนินกิจกรรมสานสัมพันธ์ข้าราชการ ซึ่งมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนด ระหว่างวันที่ 17 - 21 ตุลาคม 2565 ณ โรงแรมเบลล่า บี บางกรวย จังหวัดนนทบุรี
รัฐบาลไทย-ข่าวทำเนียบรัฐบาล-นายกฯ ชื่นชมการดำเนินการตาม พ.ร.บ.การปฏิบัติราชการทางอิเล็กทรอนิกส์ พ.ศ. 2565 อำนวยความสะดวกให้ประชาชนติดต่อราชการผ่านระบบอิเล็กทรอนิกส์
วันอังคารที่ 1 พฤศจิกายน 2565
นายกฯ ชื่นชมการดําเนินการตาม พ.ร.บ.การปฏิบัติราชการทางอิเล็กทรอนิกส์ พ.ศ. 2565 อํานวยความสะดวกให้ประชาชนติดต่อราชการผ่านระบบอิเล็กทรอนิกส์
นายกฯ ชื่นชมการดําเนินการตาม พ.ร.บ.การปฏิบัติราชการทางอิเล็กทรอนิกส์ พ.ศ. 2565 อํานวยความสะดวกให้ประชาชนติดต่อราชการผ่านระบบอิเล็กทรอนิกส์ ย้ํารัฐบาลปรับโครงสร้าง แก้ไขกฎหมาย เพื่อลดภาระประชาชน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า วันนี้ (1 พฤศจิกายน 2565) เวลา 08.45 น. ณ บริเวณโถงกลาง ตึกสันติไมตรี ทําเนียบรัฐบาล นางสาวอ้อนฟ้า เวชชาชีวะ เลขาธิการ ก.พ.ร. และนายปกรณ์ นิลประพันธ์ เลขาธิการคณะกรรมการกฤษฎีกา เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อแสดงนิทรรศการ “การดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565” เพื่อให้ประชาชนสามารถเข้าถึงบริการของภาครัฐได้อย่างทันทีทุกที่ ทุกเวลา และช่วยลดภาระค่าใช้จ่ายของประชาชน โดยมีนายวิษณุ เครืองาม รองนายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เข้าร่วมด้วย
นายกรัฐมนตรีเยี่ยมชมการนําเสนอการดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 พร้อมกล่าวขอบคุณและชื่นชมรองนายกรัฐมนตรี สํานักงาน ก.พ.ร. สํานักงานคณะกรรมการกฤษฎีกา สํานักงานพัฒนารัฐบาลดิจิทัล (องค์การมหาชน) และสํานักงานพัฒนาธุรกรรมทางอิเล็กทรอนิกส์ ที่จัดทํากฎหมายมาอํานวยความสะดวกให้กับประชาชนในการติดต่อราชการผ่านทางระบบอิเล็กทรอนิกส์ ซึ่งจะเป็นการลดเอกสาร ลดการเดินทาง และประหยัดเวลาในการติดต่อราชการ เป็นสิ่งที่รัฐบาลพยายามปรับโครงสร้าง แก้ไขกฎหมาย เพื่อลดอุปสรรค และลดภาระของประชาชน โดยที่ผ่านมาบางกระทรวงได้เปิดให้บริการในช่วงสถานการณ์โควิด-19 ซึ่งในอนาคตทุกหน่วยงานจะต้องดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ทั้งหมด โดยนายกรัฐมนตรีขอให้หน่วยงานราชการและประชาชนทําความเข้าใจเกี่ยวกับพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ซึ่งเป็นพระราชบัญญัติฯ ที่เป็นประโยชน์แก่ประชาชนและประเทศชาติ
ทั้งนี้ ราชกิจจานุเบกษาได้มีประกาศเรื่อง พระราชบัญญัติการปฏิบัติราชการทางอิเล็กทรอนิกส์พ.ศ. 2565 เมื่อวันที่ 12 ตุลาคม 2565 ซึ่งจะมีผลบังคับใช้เมื่อพ้นกําหนด 90 วันนับแต่วันประกาศในราชกิจจานุเบกษา ยกเว้นบางมาตราที่มีผลใช้บังคับตั้งแต่วันถัดจากวันประกาศในราชกิจจานุเบกษา (ตั้งแต่วันที่ 13 ตุลาคม 2565 เป็นต้นไป) ซึ่งพระราชบัญญัติดังกล่าวจะเป็นกฎหมายกลางในการส่งเสริมให้หน่วยงานของรัฐสามารถปฏิบัติงานและให้บริการโดยใช้วิธีการทางอิเล็กทรอนิกส์เป็นหลัก เพื่อขับเคลื่อนสู่การเป็นรัฐบาลดิจิทัล ซึ่งเป็นไปตามการปฏิรูปประเทศด้านการปฏิรูปการบริหารราชการแผ่นดิน ที่ให้มีการนําเทคโนโลยีต่าง ๆ มาประยุกต์ใช้เพื่อบริการสาธารณะและอํานวยความสะดวกให้แก่ประชาชน
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุม คณะอนุกรรมการขับเคลื่อนจิตอาสา พัฒนาคุณภาพชีวิตเพื่อความสุขของประชาชน
วันพุธที่ 31 สิงหาคม 2565
รองปลัดวรวรรณฯ เป็นประธานการประชุม คณะอนุกรรมการขับเคลื่อนจิตอาสา พัฒนาคุณภาพชีวิตเพื่อความสุขของประชาชน
รองปลัดวรวรรณฯ เป็นประธานการประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชน
วันนี้ (31 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชน กระทรวงอุตสาหกรรม ครั้งที่ 2/2565 เพื่อรายงานผลการดําเนินงานจิตอาสา ในปี 2565 โดยกระทรวงอุตสาหกรรมได้จัดกิจกรรม/โครงการจิตอาสา อาทิ โครงการจิตอาสารักษ์แม่น้ํา โครงผลิตถังดักไขมัน ถังหมักรักษ์โลก โครงการบริจาคโลหิต การปรับปรุงภูมิทัศน์ การปลูกต้นไม้ การมอบทุนการศึกษา ฯ ทั้งนี้ กระทรวงอุตสาหกรรมจะจัดทําหนังสือผลการดําเนินงานโครงการจิตอาสา ปี 2565 และมีแนวทางการดําเนินโครงการจิตอาสา ปี 2566 ของกระทรวงอุตสาหกรรม ประกอบด้วย การพัฒนาคูคลองแม่น้ําผ่านโครงการจิตอาสารักษ์แม่น้ํา และการผลิตถังดักไขมันเพิ่มเติม รวมถึงการตรวจติดตามผลการดําเนินโครงการจิตอาสาที่ได้ดําเนินการไปแล้ว ให้สามารถดําเนินไปได้อย่างต่อเนื่อง โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และผู้ตรวจราชการกระทรวงอุตสาหกรรม ผู้ช่วยปลัดกระทรวงอุตสาหกรรม และผู้แทนหน่วยงานที่เกี่ยวข้องเข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ ZOOM Meeting.